তাহলে জেএনইউকে কালিমালিপ্ত করার কী মানে? পাঠকদের মনে করাতে চাই, নিজের বই দ্য বাঞ্চ অব থট-এ গোলওয়ালকার লিখেছেন, ভারতের তিন শত্রু-মুসলিম, খ্রিস্টান এবং কমিউনিস্ট। জেএনইউ সবসময় হিন্দুত্ববাদকে এড়িয়ে গিয়েছে। জেএনইউতে যাতে এই আদর্শ জমি না পায় তার চেষ্টা চলেছে সবসময়। আর যেহেতু এখানে বাম মতাদর্শের জমি বেশ শক্ত, সেখানে দুই ভিত্তিগত চিন্তার মধ্যে একটি প্রাকৃতিক মতাদর্শগত দূরত্ব রয়েছে। হিন্দু মৌলবাদদের চোখে, জেএনইউ-এর সবকিছু তাদের মতাদর্শ বিরোধী। তাদের বোঝা উচিত ইনস্টিটিউশন অব একসেলেন্স হতে যুগযুগ সময় লেগেছে জেএনইউ-এর, সেটা ভেঙে পড়তে এক মিনিটও লাগবে না। বিশ্বে শিক্ষাক্ষেত্রে সুনামের জায়গা ধরে রেখেছে জেএনইউ। সেই সুনামে কালো দাগ লাগলে জাতীয় স্বার্থও ক্ষুন্ন হবে।